CELEX: 52022PC0055
Language: lt
Date: 2022-02-03
Title: Pasiūlymas EUROPOS PARLAMENTO IR TARYBOS REGLAMENTAS kuriuo iš dalies keičiamas Reglamentas (ES) 2021/954 dėl sąveikiųjų COVID-19 skiepijimo, tyrimo ir persirgimo pažymėjimų (ES skaitmeninio COVID pažymėjimo), skirtų trečiųjų valstybių piliečiams, teisėtai esantiems arba gyvenantiems valstybių narių teritorijose, išdavimo, tikrinimo ir pripažinimo COVID-19 pandemijos metu sistemos

EUROPOS
                             KOMISIJA

                                                       Briuselis, 2022 02 03
                                                       COM(2022) 55 final

                                                       2022/0030 (COD)

                                          Pasiūlymas

                EUROPOS PARLAMENTO IR TARYBOS REGLAMENTAS

        kuriuo iš dalies keičiamas Reglamentas (ES) 2021/954 dėl sąveikiųjų COVID-19
     skiepijimo, tyrimo ir persirgimo pažymėjimų (ES skaitmeninio COVID pažymėjimo),
      skirtų trečiųjų valstybių piliečiams, teisėtai esantiems arba gyvenantiems valstybių
      narių teritorijose, išdavimo, tikrinimo ir pripažinimo COVID-19 pandemijos metu
                                             sistemos

LT                                                                                           LT
 ---pagebreak---                                    AIŠKINAMASIS MEMORANDUMAS

     1.       PASIŪLYMO APLINKYBĖS
     •        Pasiūlymo pagrindimas ir tikslai
     Remiantis Konvencija dėl Šengeno susitarimo įgyvendinimo 1, valstybės narės teritorijoje
     teisėtai gyvenantys ar teisėtai esantys trečiųjų šalių piliečiai gali laisvai keliauti kitų valstybių
     narių teritorijose, jei jie atitinka tam tikras sąlygas. Sąjungos parengta politika, kuria
     užtikrinama, kad vidaus sienas kertantiems asmenims nebūtų taikoma kontrolė, yra naudinga
     ne tik Sąjungos piliečiams, bet teisę keliauti ES turintiems trečiųjų valstybių piliečiams.
     Tačiau kai kurie apribojimai, kuriuos valstybės narės nustatė siekdamos apriboti sunkaus
     ūminio respiracinio sindromo koronaviruso 2 (SARS-CoV-2), kuris sukelia ligą COVID-19
     (COVID-19), plitimą, turėjo įtakos naudojimuisi šia teise. Šios priemonės dažnai buvo
     susijusios su atvykimo apribojimais arba kitais specialiais reikalavimais, taikomais
     tarpvalstybiniams keliautojams, pvz., jiems taikomas karantinas arba saviizoliacija, arba prieš
     atvykimą ir (arba) atvykus atliekamas tyrimas dėl SARS-CoV-2 infekcijos.
     Siekdami sudaryti palankesnes sąlygas laisvai judėti COVID-19 pandemijos metu, 2021 m.
     birželio 14 d. Europos Parlamentas ir Taryba priėmė Sutarties dėl Europos Sąjungos veikimo
     (SESV) 21 straipsniu pagrįstą Reglamentą (ES) 2021/9532, kuriuo nustatoma ES skaitmeninio
     COVID pažymėjimo sistema sąveikiesiems COVID-19 skiepijimo, tyrimo ir persirgimo
     pažymėjimams išduoti, tikrinti ir pripažinti. Reglamentu (ES) 2021/953 Sąjungos piliečiams ir
     jų šeimos nariams, kurie gali būti trečiųjų valstybių piliečiai, sudarytos palankesnės sąlygos
     laisvai judėti, suteikiant sąveikius ir abipusiai pripažįstamus COVID-19 skiepijimo, tyrimo ir
     persirgimo pažymėjimus, kuriais šie asmenys gali naudotis keliaudami. Valstybėms narėms
     netaikant tam tikrų laisvo judėjimo apribojimų asmenims, turintiems skiepijimo, tyrimo ar
     persirgimo įrodymų, ES skaitmeniniai COVID pažymėjimai padeda piliečiams naudotis
     šiomis išimtimis
     Tą pačią dieną Europos Parlamentas ir Taryba priėmė SESV 77 straipsniu pagrįstą
     Reglamentą (ES) 2021/9543, kuriuo, siekiant sudaryti palankesnes sąlygas keliauti Šengeno
     erdvėje COVID-19 pandemijos metu, ES skaitmeninio COVID pažymėjimo sistemos
     taikymas išplečiamas įtraukiant trečiųjų valstybių piliečius, teisėtai esančius arba gyvenančius
     valstybės narės teritorijoje ir turinčius teisę keliauti į kitas valstybes nares pagal ES teisę.
     Be to, patirtis rodo, kad ES skaitmeninio COVID pažymėjimo sistema yra vienintelė plačiai
     tarptautiniu mastu naudojama COVID-19 pažymėjimų sistema. Todėl ES skaitmeninis
     COVID pažymėjimas vis svarbesnis visame pasaulyje ir padeda kovoti su pandemija šiuo
     lygmeniu, nes sudaro palankesnes sąlygas saugiai keliauti iš vienos valstybės į kitą ir
     tarptautiniu mastu įgyvendinti ekonomikos gaivinimo priemones. 2022 m. sausio 31 d. prie
     ES skaitmeninio COVID pažymėjimo sistemos prisijungusios trys ES nepriklausančios
     Europos ekonominės erdvės šalys4, Šveicarija5 ir dar 29 trečiosios valstybės ir teritorijos6, ir

     1
             OL L 239, 2000 9 22, p. 19.
     2
             2021 m. birželio 14 d. Europos Parlamento ir Tarybos reglamentas (ES) 2021/953 dėl sąveikiųjų
             COVID-19 skiepijimo, tyrimo rezultatų ir persirgimo pažymėjimų (ES skaitmeninis COVID
             pažymėjimas) išdavimo, tikrinimo ir pripažinimo sistemos, kuria siekiama sudaryti palankesnes sąlygas
             laisvai judėti COVID-19 pandemijos metu (OL L 211, 2021 6 15, p. 1).
     3
             2021 m. birželio 14 d. Europos Parlamento ir Tarybos reglamentas (ES) 2021/954 dėl sąveikiųjų
             COVID-19 skiepijimo, tyrimo ir persirgimo pažymėjimų (ES skaitmeninio COVID pažymėjimo), skirtų
             trečiųjų valstybių piliečiams, teisėtai esantiems arba gyvenantiems valstybių narių teritorijose,
             išdavimo, tikrinimo ir pripažinimo COVID-19 pandemijos metu sistemos (OL L 211, 2021 6 15, p. 24).
     4
             Islandija, Lichtenšteinas ir Norvegija.

LT                                                        1                                                          LT
 ---pagebreak---      tikimasi, kad ateityje jų bus daugiau. Pripažinta, kad ES skaitmeninio COVID pažymėjimo
     sistema – vienas iš svarbiausių skaitmeninių sprendimų tarptautiniam judumui atkurti7, o
     Tarptautinė oro transporto asociacija ragina valstybes priimti ES skaitmeninį COVID
     pažymėjimą kaip pasaulinį standartą8. Komisija toliau stengsis remti trečiąsias valstybes,
     norinčias kurti sąveikias COVID-19 pažymėjimo sistemas. Be kita ko, Komisija gali pasiūlyti
     papildomų atvirųjų orientacinių sprendimų, kuriuos taikant trečiųjų valstybių pažymėjimus
     būtų galima konvertuoti į tokio formato pažymėjimą, kuris būtų sąveikus su ES skaitmeniniu
     COVID pažymėjimu, nes taip pat galima prie sistemos prijungti trečiąsias valstybes, kurių
     pažymėjimai tampa sąveikūs juos konvertavus9.
     Po patvirtinimo ES skaitmeninis COVID pažymėjimas sėkmingai įdiegtas visoje Sąjungoje ir
     iki 2021 m. pabaigos jų išduota daugiau kaip 1 mlrd. Taigi ES skaitmeninis COVID
     pažymėjimas – plačiai prieinama ir patikimai pripažįstama priemonė, kuria palengvinamas ne
     tik laisvas Sąjungos piliečių ir jų šeimos narių judėjimas, bet ir minėtųjų kategorijų trečiųjų
     valstybių piliečių keliavimas ES COVID-19 pandemijos metu.
     Nuo tada, kai buvo priimti reglamentai (ES) 2021/953 ir 2021/954, su COVID-19 pandemija
     susijusi epidemiologinė situacija labai pasikeitė. Visame pasaulyje padidėjo skiepijimosi, taip
     pat stiprinamosiomis dozėmis, apimtis.
      2021 m. II-ą pusmetį išplitus susirūpinimą keliančiai delta atmainai, labai padaugėjo
     infekcijos, hospitalizavimo ir mirties atvejų, todėl siekiant apsaugoti sveikatos priežiūros
     sistemų pajėgumus valstybėms narėms teko imtis griežtų visuomenės sveikatos priemonių.
     2022 m. pradžioje išplitus susirūpinimą keliančiai omikron atmainai staigiai išaugo COVID-
     19 atvejų skaičius, ši atmaina greitai pakeitė delta atmainą ir užkrato perdavimo
     bendruomenėje intensyvumas visoje Sąjungoje ir už jos ribų pasiekė beprecedentį lygį.
     Šiuo metu neįmanoma numatyti, kokį poveikį turės galimas infekcijos atvejų skaičiaus
     padidėjimas 2022 m. II-ą pusmetį. Be to, negalima atmesti galimybės, kad pandeminė
     situacija gali pablogėti, atsiradus naujų susirūpinimą keliančių SARS-CoV-2 atmainų.
     Atsižvelgiant į tai, kas išdėstyta pirmiau, negalima atmesti galimybės, kad valstybės narės ir
     toliau reikalaus, kad trečiųjų valstybių piliečiai, teisėtai esantys arba gyvenantys valstybės
     narės teritorijoje ir turintys teisę keliauti į kitas valstybes nares pagal ES teisę, pateiktų
     COVID-19 skiepijimo, tyrimo ar persirgimo įrodymus ir po 2022 m. birželio 30 d., t. y.
     dienos, kurią šiuo metu nustoja galioti reglamentai (ES) 2021/953 ir 2021/954. Todėl svarbu
     užtikrinti galimybę naudotis ES skaitmeniniais COVID pažymėjimais po šios datos.
     Kartu, atsižvelgiant į tai, kad bet kokie laisvo asmenų judėjimo Sąjungoje apribojimai,
     nustatyti siekiant apriboti SARS-CoV-2 plitimą, įskaitant reikalavimą pateikti ES
     skaitmeninius COVID pažymėjimus, turėtų būti panaikinti, kai tik tai leis epidemiologinė
     situacija, Komisija, iš dalies pakeičiant Reglamentą (ES) 2021/954, siūlo palikti esamas
     nuorodas į Reglamentą (ES) 2021/953 ir daryti dinamišką nuorodą į tą patį reglamentą dėl
     Reglamento (ES) 2021/954 galiojimo trukmės.

     5
            Sąjungos ir Šveicarijos piliečiai naudojasi abipusėmis teisėmis atvykti į šalį ir joje apsigyventi,
            grindžiamomis Europos bendrijos bei jos valstybių narių ir Šveicarijos Konfederacijos susitarimu dėl
            laisvo asmenų judėjimo (OL L 114, 2002 4 30, p. 6).
     6
            https://ec.europa.eu/info/live-work-travel-eu/coronavirus-response/safe-covid-19-vaccines-
            europeans/eu-digital-covid-certificate_en#recognition-of-covid-certificates-from-third-non-eu-countries
     7
            https://wttc.org/News-Article/WTTC-identifies-digital-solutions-for-governments-worldwide-to-
            significantly-restore-international-mobility.
     8
            https://www.iata.org/en/pressroom/2021-releases/2021-08-26-01/.
     9
            Įgyvendinimo aktu, priimtu pagal Reglamento (ES) 2021/953 8 straipsnio 2 dalį.

LT                                                        2                                                           LT
 ---pagebreak---      •        Suderinamumas su toje pačioje politikos srityje galiojančiomis nuostatomis
     Šiuo pasiūlymu nedaromas poveikis Šengeno taisyklėms dėl trečiųjų valstybių piliečių
     atvykimo sąlygų. Siūlomo reglamento jokiu būdu nereikėtų suprasti kaip priemonės, kuria
     skatinama arba sudaromos palankesnės sąlygos atnaujinti vidaus sienų kontrolę, kuri ir toliau
     turi likti kraštutinė priemonė, taikoma laikantis Reglamente (ES) 2016/399 (Šengeno sienų
     kodekse) nustatytų sąlygų. 10
     Pasiūlyme dėl Tarybos rekomendacijos, kuria iš dalies keičiama Rekomendacija (ES)
     2020/912 dėl laikino nebūtinų kelionių į ES apribojimo ir galimo tokio apribojimo
     panaikinimo11, Komisija pasiūlė aiškiai susieti Tarybos rekomendaciją (ES) 2020/912 ir ES
     skaitmeninį COVID pažymėjimą, kad valstybių narių valdžios institucijoms būtų lengviau
     tikrinti trečiųjų valstybių išduotų pažymėjimų autentiškumą, galiojimą ir vientisumą.

     •        Suderinamumas su kitomis Sąjungos politikos sritimis
     Šis pasiūlymas yra Sąjungos priemonių, skirtų reaguoti į COVID-19 pandemiją, rinkinio
     dalis. Jis visų pirma pagrįstas Sveikatos saugumo komiteto, E. sveikatos tinklo ir ES
     skaitmeninio COVID pažymėjimo komiteto veikla.
     Šiuo pasiūlymu papildomas pasiūlymas COM(2022) 50 final, kuriuo, siekiant sudaryti
     palankesnes sąlygas asmenims laisvai judėti COVID-19 pandemijos metu, siekiama pratęsti
     Reglamento (ES) 2021/953 dėl sąveikiųjų COVID-19 skiepijimo, tyrimo ir persirgimo
     pažymėjimų (ES skaitmeninio COVID pažymėjimo) išdavimo, tikrinimo ir pripažinimo
     sistemos taikymo laikotarpį.
     Šiame pasiūlyme taip pat visapusiškai atsižvelgiama į valstybių narių kompetenciją apibrėžti
     savo sveikatos politiką (SESV 168 straipsnis).
     Šis pasiūlymas dera su Sąjungos politika trečiųjų valstybių piliečių imigracijos srityje.

     2.       TEISINIS PAGRINDAS,               SUBSIDIARUMO             IR    PROPORCINGUMO
              PRINCIPAI
     •        Teisinis pagrindas
     SESV 77 straipsnio 2 dalies c punkte nustatyta, kad Sąjunga turi nustatyti sąlygas, kuriomis
     teisėtai esantys ar teisėtai gyvenantys trečiųjų šalių piliečiai trumpą laiką gali laisvai keliauti
     Sąjungoje. Taikoma įprasta teisėkūros procedūra.

     Šiuo pasiūlymu būtų iš dalies pakeistas Reglamentas (ES) 2021/954, taip pat pagrįstas SESV
     77 straipsnio 2 dalies c punktu.

     •        Subsidiarumo principas (neišimtinės kompetencijos atveju)
     Valstybės narės negali savarankiškai pasiekti šio pasiūlymo tikslų, t. y. pratęsti Reglamento
     (ES) 2021/954 taikymo laikotarpį. Todėl būtina imtis veiksmų Sąjungos lygmeniu.

     10
            2016 m. kovo 9 d. Europos Parlamento ir Tarybos reglamentas (ES) 2016/399 dėl taisyklių,
            reglamentuojančių asmenų judėjimą per sienas, Sąjungos kodekso (OL L 77, 2016 3 23, p. 1).
     11
            COM(2021) 754 final.

LT                                                   3                                                     LT
 ---pagebreak---      Nesiėmus veiksmų Sąjungos lygmeniu, Reglamentas (ES) 2021/954 nustotų galioti, todėl
     trečiųjų valstybių piliečiai, teisėtai esantys arba gyvenantys ES/EEE valstybės narės
     teritorijoje ir turintys teisę keliauti į kitas valstybes nares pagal ES teisę, nebegalėtų prašyti ir
     naudoti sąveikiųjų COVID-19 skiepijimo, tyrimo ir persirgimo pažymėjimų.
     •        Proporcingumo principas
     Sąjungos veiksmai gali duoti didelės naudos sprendžiant pirmiau nurodytus uždavinius ir yra
     vienintelis būdas pasiekti ir išlaikyti vieną bendrą, supaprastintą ir pripažįstamą COVID-19
     pažymėjimų sistemą.
     Priėmus vienašales arba nesuderintas priemones, susijusias su COVID-19 sveikatos
     pažymėjimais, gali būti imtasi priemonių, kuriomis būtų apribota trečiųjų valstybių piliečių,
     turinčių teisę keliauti Sąjungoje, galimybę taip keliauti.
     Siūlomas pakeitimas turėtų būti taikomas laikantis Reglamento (ES) 2021/953, kurį siūloma
     iš dalies pakeisti pasiūlymu COM(2022) 50 final, ir todėl leidžiama ribotam laikotarpiui
     pratęsti ES skaitmeninio COVID pažymėjimo naudojimą trečiųjų valstybių piliečiams, teisėtai
     gyvenantiems arba esantiems Sąjungoje ir turintiems teisę keliauti Sąjungoje.
     •        Priemonės pasirinkimas
     Reglamentu užtikrinama, kad ES teisė būtų vienu metu tiesiogiai ir nedelsiant įgyvendinama
     visose valstybėse narėse.

     3.       EX POST VERTINIMO, KONSULTACIJŲ SU SUINTERESUOTOSIOMIS
              ŠALIMIS IR POVEIKIO VERTINIMO REZULTATAI
     •        Konsultacijos su suinteresuotosiomis šalimis
     Pasiūlyme atsižvelgiama į reguliariai įvairiuose forumuose rengiamas diskusijas su valstybių
     narių institucijomis.
     •        Tiriamųjų duomenų rinkimas ir naudojimas
     Pasiūlymas grindžiamas Europos ligų prevencijos ir kontrolės centro (ECDC) pateikta
     epidemiologine informacija ir vertinimais, Europos vaistų agentūros (EMA) atliktu COVID-
     19 vakcinų saugumo, veiksmingumo ir kokybės vertinimu, Sveikatos saugumo komitete, jo
     Techninėje darbo grupėje COVID-19 diagnostinių tyrimų klausimais ir e. sveikatos tinkle
     vykstančiais techninio pobūdžio susitikimais, taip pat atitinkamais turimais moksliniais
     įrodymais.
     •        Poveikio vertinimas
     Atsižvelgdama į skubumą Komisija neatliko poveikio vertinimo.

     •        Pagrindinės teisės
     Šis pasiūlymas susijęs su asmens duomenų, įskaitant sveikatos duomenis, tvarkymu.
     Pasiūlymu gali būti daromas poveikis asmenų pagrindinėms teisėms, konkrečiai – Chartijos 7
     straipsnyje nustatytai teisei į privatų gyvenimą ir 8 straipsnyje nustatytai teisei į asmens
     duomenų apsaugą. Tvarkant asmens duomenis, įskaitant jų rinkimą, prieigą prie jų ir jų
     naudojimą, daromas poveikis Chartijoje nustatytai teisei į privatų gyvenimą ir teisei į asmens
     duomenų apsaugą. Poveikis šioms pagrindinėms teisėms turi būti pagrįstas.

LT                                                    4                                                      LT
 ---pagebreak---      Teisei į asmens duomenų apsaugą, įskaitant duomenų saugumą, toliau taikomas Europos
     Parlamento ir Tarybos reglamentas (ES) 2016/67912. Nenumatyta nukrypti nuo Sąjungos
     duomenų apsaugos tvarkos ir valstybės narės, laikydamosi ES duomenų apsaugos taisyklių,
     privalo įgyvendinti aiškias taisykles ir sąlygas bei patikimas apsaugos priemones.

     4.      POVEIKIS BIUDŽETUI
     Veiksmų, kuriais remiama ši iniciatyva, finansavimas bus įtrauktas į finansinę teisės akto
     pasiūlymo pažymą, pateiktą kartu su pasiūlymu COM(2022) 50 final.

     5.      KITI ELEMENTAI
     •       Įgyvendinimo planai ir stebėsena, vertinimas ir ataskaitų teikimo tvarka
     Netaikoma.

     •       Išsamus konkrečių pasiūlymo nuostatų paaiškinimas
     Pasiūlymo 1 straipsniu iš dalies keičiama Reglamento (ES) 2021/954 taikymo trukmė.

     2 straipsnyje įtvirtinama nuostata dėl Reglamento pagreitinto įsigaliojimo.

     12
            2016 m. balandžio 27 d. Europos Parlamento ir Tarybos reglamentas (ES) 2016/679 dėl fizinių asmenų
            apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama
            Direktyva 95/46/EB (Bendrasis duomenų apsaugos reglamentas) (OL L 119, 2016 5 4, p. 1).

LT                                                      5                                                        LT
 ---pagebreak---                                                                     2022/0030 (COD)

                                                      Pasiūlymas

                      EUROPOS PARLAMENTO IR TARYBOS REGLAMENTAS

             kuriuo iš dalies keičiamas Reglamentas (ES) 2021/954 dėl sąveikiųjų COVID-19
          skiepijimo, tyrimo ir persirgimo pažymėjimų (ES skaitmeninio COVID pažymėjimo),
           skirtų trečiųjų valstybių piliečiams, teisėtai esantiems arba gyvenantiems valstybių
           narių teritorijose, išdavimo, tikrinimo ir pripažinimo COVID-19 pandemijos metu
                                                  sistemos

     EUROPOS PARLAMENTAS IR EUROPOS SĄJUNGOS TARYBA,
     atsižvelgdami į Sutartį dėl Europos Sąjungos veikimo, ypač į jos 77 straipsnio 2 dalies c
     punktą,
     atsižvelgdami į Europos Komisijos pasiūlymą,
     laikydamiesi įprastos teisėkūros procedūros,
     kadangi:
     (1)       pagal Šengeno acquis Sąjungoje teisėtai gyvenantys arba į valstybės narės teritoriją
               teisėtai atvykę trečiųjų valstybių piliečiai gali laisvai judėti visų kitų valstybių narių
               teritorijose 90 dienų per bet kurį 180 dienų laikotarpį13;
     (2)       2021 m. birželio 14 d. Europos Parlamentas ir Taryba priėmė Reglamentą (ES)
               2021/953, kuriuo sukurta ES skaitmeninio COVID pažymėjimo sistema 14. Šiuo
               reglamentu nustatyta bendra sąveikiųjų COVID-19 skiepijimo, tyrimo ir persirgimo
               pažymėjimų išdavimo, tikrinimo ir pripažinimo sistema, kuria siekiama sudaryti
               palankesnes sąlygas ES piliečiams ir jų šeimų nariams laisvai judėti COVID-19
               pandemijos laikotarpiu. Kartu su Reglamentu (ES) 2021/953 priimtas Europos
               Parlamento ir Tarybos reglamentas (ES) 2021/95415, kuriuo ES skaitmeninio COVID
               pažymėjimo sistemos taikymas išplėstas trečiųjų valstybių piliečiams, teisėtai
               esantiems arba gyvenantiems valstybės narės teritorijoje ir turintiems teisę keliauti į
               kitas valstybes nares pagal Sąjungos teisę;
     (3)       reglamentai (ES) 2021/953 ir (ES) 2021/954 nustoja galioti 2022 m. birželio 30 d.
               Tačiau pandemija vis dar tęsiasi, o neseniai kilęs susirūpinimą keliančios omikron
               atmainos protrūkis ir toliau daro neigiamą poveikį keliavimui Sąjungoje. Todėl ES

     13
               2016 m. kovo 9 d. Europos Parlamento ir Tarybos reglamentas (ES) 2016/399 dėl taisyklių,
               reglamentuojančių asmenų judėjimą per sienas, Sąjungos kodekso (Šengeno sienų kodeksas) (OL L 77,
               2016 3 23, p. 1).
     14
               2021 m. birželio 14 d. Europos Parlamento ir Tarybos reglamentas (ES) 2021/953 dėl sąveikiųjų
               COVID-19 skiepijimo, tyrimo rezultatų ir persirgimo pažymėjimų (ES skaitmeninis COVID
               pažymėjimas) išdavimo, tikrinimo ir pripažinimo sistemos, kuria siekiama sudaryti palankesnes sąlygas
               laisvai judėti COVID-19 pandemijos metu (OL L 211, 2021 6 15, p. 1).
     15
               2021 m. birželio 14 d. Europos Parlamento ir Tarybos reglamentas (ES) 2021/954 dėl sąveikiųjų
               COVID-19 skiepijimo, tyrimo ir persirgimo pažymėjimų (ES skaitmeninio COVID pažymėjimo), skirtų
               trečiųjų valstybių piliečiams, teisėtai esantiems arba gyvenantiems valstybių narių teritorijose,
               išdavimo, tikrinimo ir pripažinimo COVID-19 pandemijos metu sistemos (OL L 211, 2021 6 15, p. 24).

LT                                                          6                                                          LT
 ---pagebreak---             skaitmeninis COVID pažymėjimas tebėra aktualus ir būtina sudaryti sąlygas jį toliau
            naudoti;
     (4)    Reglamento (ES) 2021/953 taikymas bus pratęstas 12 mėnesių. Kadangi Reglamento
            (ES) 2021/954 tikslas – išplėsti Reglamento (ES) 2021/953 taikymą įtraukiant tam
            tikrų kategorijų trečiųjų valstybių piliečius, teisėtai gyvenančius arba esančius
            Sąjungoje, jo taikymo trukmė turėtų būti tiesiogiai susijusi su Reglamento (ES)
            2021/953 taikymo trukme. Todėl Reglamentas (ES) 2021/954 turėtų būti atitinkamai iš
            dalies pakeistas;
     (5)    šio reglamento nereikėtų suprasti kaip priemonės, kuria raginama ar skatinama per
            pandemiją nustatyti kelionių apribojimus. Be to, bet koks Reglamentu (ES) 2021/953
            nustatytų pažymėjimų tikrinimo reikalavimas neturėtų būti laikomas laikino vidaus
            sienų kontrolės atnaujinimo pateisinimu. Patikrinimai prie vidaus sienų turėtų likti
            kraštutinė priemonė, taikoma pagal Europos Parlamento ir Tarybos reglamente (ES)
            2016/399 (Šengeno sienų kodekse) nustatytas specialias taisykles;
     (6)    pagal prie Europos Sąjungos sutarties ir SESV pridėto Protokolo Nr. 22 dėl Danijos
            pozicijos 1 ir 2 straipsnius Danija nedalyvauja priimant šį reglamentą ir jis nėra jai
            privalomas ar taikomas. Kadangi šis reglamentas grindžiamas Šengeno acquis,
            remdamasi to protokolo 4 straipsniu, per šešis mėnesius po to, kai Taryba nusprendžia
            dėl šio reglamento, Danija turi nuspręsti, ar jį įtrauks į savo nacionalinę teisę;
     (7)    šiuo reglamentu plėtojamos Šengeno acquis nuostatos, kurias įgyvendinant Airija
            nedalyvauja pagal Tarybos sprendimą 2002/192/EB16. Todėl Airija nedalyvauja
            priimant šį reglamentą ir jis nėra jai privalomas ar taikomas. Tam, kad valstybės narės
            galėtų Reglamente (ES) 2021/953 nustatytomis sąlygomis pripažinti Airijos COVID-
            19 pažymėjimus, išduotus jos teritorijoje teisėtai esantiems arba teisėtai gyvenantiems
            trečiųjų valstybių piliečiams, siekiant sudaryti palankesnes sąlygas keliauti valstybių
            narių teritorijose, Airija tiems trečiųjų valstybių piliečiams turėtų išduoti COVID-19
            pažymėjimus, atitinkančius ES skaitmeninio COVID pažymėjimo patikimumo
            užtikrinimo sistemos reikalavimus. Airija ir kitos valstybės narės, remdamosi
            abipusiškumo principu, turėtų tarpusavyje pripažinti pažymėjimus, išduotus trečiųjų
            valstybių piliečiams, kuriems taikomas šis reglamentas;
     (8)    Bulgarijos, Kroatijos, Kipro ir Rumunijos atžvilgiu šiuo reglamentu yra plėtojama
            Šengeno acquis, kaip apibrėžta atitinkamai 2003 m. Stojimo akto 3 straipsnio 1 dalyje,
            2005 m. Stojimo akto 4 straipsnio 1 dalyje ir 2011 m. Stojimo akto 4 straipsnio 1
            dalyje;
     (9)    Islandijos ir Norvegijos atžvilgiu šiuo reglamentu plėtojamos Šengeno acquis
            nuostatos, kaip apibrėžta Europos Sąjungos Tarybos ir Islandijos Respublikos bei
            Norvegijos Karalystės susitarime dėl pastarųjų asociacijos įgyvendinant, taikant ir
            plėtojant Šengeno acquis, kurios patenka į Tarybos sprendimo 1999/437/EB17 1
            straipsnio C punkte nurodytą sritį;
     (10)   Šveicarijos atžvilgiu šiuo reglamentu plėtojamos Šengeno acquis nuostatos, kaip
            apibrėžta Europos Sąjungos, Europos bendrijos ir Šveicarijos Konfederacijos
            susitarime dėl Šveicarijos Konfederacijos asociacijos įgyvendinant, taikant ir plėtojant

     16
            2002 m. vasario 28 d. Tarybos sprendimas dėl Airijos prašymo dalyvauti įgyvendinant kai kurias
            Šengeno acquis nuostatas (OL L 64, 2002 3 7, p. 20).
     17
            1999 m. gegužės 17 d. Tarybos sprendimas dėl tam tikrų priemonių taikant Europos Sąjungos Tarybos,
            Islandijos Respublikos ir Norvegijos Karalystės sudarytą susitarimą dėl šių dviejų valstybių asociacijos
            įgyvendinant, taikant ir plėtojant Šengeno acquis (OL L 176, 1999 7 10, p. 31).

LT                                                        7                                                            LT
 ---pagebreak---             Šengeno acquis, kurios patenka į Sprendimo 1999/437/EB 1 straipsnio C punkte
            nurodytą sritį, minėtą sprendimą taikant kartu su Tarybos sprendimo 2008/146/EB18 3
            straipsniu;
     (11)   Lichtenšteino atžvilgiu šiuo reglamentu plėtojamos Šengeno acquis nuostatos, kaip
            apibrėžta Europos Sąjungos, Europos bendrijos, Šveicarijos Konfederacijos ir
            Lichtenšteino Kunigaikštystės protokole dėl Lichtenšteino Kunigaikštystės
            prisijungimo prie Europos Sąjungos, Europos bendrijos ir Šveicarijos Konfederacijos
            susitarimo dėl Šveicarijos Konfederacijos asociacijos įgyvendinant, taikant ir plėtojant
            Šengeno acquis, kurios patenka į Sprendimo 1999/437/EB 1 straipsnio C punkte
            nurodytą sritį, minėtą sprendimą taikant kartu su Sprendimo 2011/350/ES 19 3
            straipsniu;
     (12)   atsižvelgiant į tai, kad reikia skubiai reaguoti į su COVID-19 pandemija susijusią
            padėtį, šis reglamentas turėtų įsigalioti trečią dieną po jo paskelbimo Europos
            Sąjungos oficialiajame leidinyje;
     (13)   pagal Europos Parlamento ir Tarybos reglamento (ES) 2018/172520 42 straipsnį buvo
            konsultuojamasi su Europos duomenų apsaugos priežiūros pareigūnu ir Europos
            duomenų apsaugos valdyba ir jie [...] pateikė nuomonę,
     PRIĖMĖ ŠĮ REGLAMENTĄ:

                                                    1 straipsnis
     Reglamento (ES) 2021/954 3 straipsnis pakeičiamas taip:

                                                   „3 straipsnis

     Šis reglamentas įsigalioja trečią dieną po jo paskelbimo Europos Sąjungos oficialiajame
     leidinyje.

     Jis taikomas nuo 2021 m. liepos 1 d. tol, kol taikomas Reglamentas (ES) 2021/953.“

                                                    2 straipsnis
     Šis reglamentas įsigalioja trečią dieną po jo paskelbimo Europos Sąjungos oficialiajame
     leidinyje.

     18
            2008 m. sausio 28 d. Tarybos sprendimas dėl Europos Sąjungos, Europos bendrijos ir Šveicarijos
            Konfederacijos susitarimo dėl Šveicarijos Konfederacijos asociacijos įgyvendinant, taikant ir plėtojant
            Šengeno acquis sudarymo Europos bendrijos vardu (OL L 53, 2008 2 27, p. 1).
     19
            2011 m. kovo 7 d. Tarybos sprendimas dėl Europos Sąjungos, Europos bendrijos, Šveicarijos
            Konfederacijos ir Lichtenšteino Kunigaikštystės protokolo dėl Lichtenšteino Kunigaikštystės
            prisijungimo prie Europos Sąjungos, Europos bendrijos ir Šveicarijos Konfederacijos susitarimo dėl
            Šveicarijos Konfederacijos asociacijos įgyvendinant, taikant ir plėtojant Šengeno acquis sudarymo
            Europos Sąjungos vardu, kiek tai susiję su patikrinimų prie vidaus sienų panaikinimu ir asmenų
            judėjimu (OL L 160, 2011 6 18, p. 19).
     20
            2018 m. spalio 23 d. Europos Parlamento ir Tarybos reglamentas (ES) 2018/1725 dėl fizinių asmenų
            apsaugos Sąjungos institucijoms, organams, tarnyboms ir agentūroms tvarkant asmens duomenis ir dėl
            laisvo tokių duomenų judėjimo, kuriuo panaikinamas Reglamentas (EB) Nr. 45/2001 ir Sprendimas
            Nr. 1247/2002/EB (OL L 295, 2018 11 21, p. 39).

LT                                                        8                                                           LT
 ---pagebreak---      Šis reglamentas pagal Sutartis privalomas visas ir tiesiogiai taikomas valstybėse narėse.
     Priimta Briuselyje

     Europos Parlamento vardu                    Tarybos vardu
     Pirmininkė                                  Pirmininkas

LT                                                  9                                            LT